Datum: 29. 7. 2021

**V skladu s 26. členom Zakona o medijih zahtevamo objavo popravka članka z naslovom »Ponovna klofuta ministrstvu za kulturo«, objavljenega dne 27. 7. 2021, na portalu Žurnal24.**

Članek navaja:

*»…Sodišče je zavrglo zahtevek ministrstva za kulturo v primeru »krvavih miz« oziroma akcije »Akril ni voda….«*

Trditev, da je šlo za zahtevek ministrstva je napačna. Policisti policijske postaje Ljubljana Center so v predkazenskem postopku pridobili posnetke kraja kaznivega dejanja in pri tem identificirali dva izmed protestnikov, nato pa podali kazensko ovadbo zaradi kaznivega dejanja grožnje po prvem in drugem odstavku 135. člena Kazenskega zakonika.

Okrožno državno tožilstvo je ugotovilo le, da naznanjeno dejanje ni kaznivo dejanje, za katero se storilci preganjajo po uradni dolžnosti, oškodovanci pa imajo še vedno pravico, da sami začnejo s kazenskim pregonom zoper osumljena v roku 30 dni od prejema sklepa.

V skladu s 26. členom Zakona o medijih - Pravica do popravka objavljenega obvestila - prosimo za pripravo in objavo enakovrednega prispevka s prikazom nasprotujočih dejstev.

Služba za odnose z javnostmi

              
  
               
Maistrova ulica 10, 1000 Ljubljana, Slovenija   
T: 01 369 59 67, F: 01 369 59 01